**Ministru kabineta noteikumu projekta „Grozījumi Ministru kabineta 2012. gada 21.februāra noteikumos Nr. 134 „Personu apliecinošu dokumentu noteikumi”” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Projekts izstrādāts pašlaik spēkā esošo Ministru kabineta 2012.gada 21.februāra noteikumu Nr.134 „Personu apliecinošu dokumentu noteikumi” (turpmāk – Noteikumi) precizēšanai, kā arī lai varētu uzsākt jauna parauga nepilsoņu pasu, bezvalstnieku, bēgļu un personu, kurām piešķirts alternatīvais statuss, ceļošanas dokumentu izsniegšanu. 1. Sākot ar 2012.gada 1.aprīli Latvijā tika uzsākta jauna personu apliecinoša dokumenta – personas apliecības izsniegšana. [Personu apliecinošu dokumentu likuma](http://www.likumi.lv/doc.php?id=243484#_blank) 5.panta ceturtajā daļā noteikts, ka personas apliecībā iekļauj informāciju elektroniskā formā, kas nepieciešama personas apliecības turētāja elektroniskai identitātes pārbaudei, kā arī droša elektroniskā paraksta radīšanai. Ministru kabinets nosaka personas apliecībā iekļaujamās informācijas apjomu un saturu, tās izveidošanas, aktivizēšanas, deaktivizēšanas un atjaunošanas kārtību, kā arī lietošanas ierobežojumus. Atbilstoši Noteikumu 11.3. un 11.6.apakšpunktam personas apliecībā ir iestrādāts datu nesējs – kontakta mikroshēma, kas atbilst tiesību aktos noteiktajām prasībām drošiem elektroniskā paraksta radīšanas līdzekļiem un kurā personai no 15 gadu vecuma ir iekļauts kvalificēts elektroniskā paraksta sertifikāts un autentifikācijas sertifikāts, kas tiek aktivizēti, ja persona ir izteikusi vēlmi aktivizēt sertifikātus.

Laikā no 2012.gada 1.aprīļa līdz 2015.gada 31.martam ir noformēti 620 885 personu iesniegumi personas apliecības izsniegšanai, atbilstoši kuriem sertifikāti iekļauti 557 994 personas apliecību kontakta mikroshēmās. Aktivizēt sertifikātus ir izvēlējušās 189 379 personas, tai skaitā:Latvijas pilsoņiem – no 450 476 aktivizēti 178 445, tas ir, 40%,Latvijas nepilsoņiem – no 20 129 aktivizēti 5 231, jeb 26%,citas Eiropas Savienības valsts pilsoņiem – no 3 379 aktivizēti 588, jeb 17%,ārvalstniekiem ar uzturēšanās atļaujām – no 84 010 aktivizēti 5 115, jeb 6%.Ir izveidojusies situācija, kad liela daļa personas apliecību lietotāju, saņemot personas apliecību, nevēlas aktivizēt sertifikātus, tādejādi pilnvērtīgi neizmantojot visas iespējas, kuras sniedz personas apliecība elektroniskajā vidē (e-iespējas). Lielais neaktivizēto sertifikātu īpatsvars rada arī tehniskus un tiesiskus izaicinājumus.Ministru kabineta 2014.gada 11.marta noteikumu Nr.134 “Noteikumi par vienoto veselības nozares elektronisko informācijas sistēmu” 31.punkts nosaka, ka pacients veselības informācijas sistēmas datiem piekļūst, autentificējoties veselības informācijas sistēmā, izmantojot personas apliecību. Pašreizējā Noteikumu redakcija faktiski liedz izmantot personas apliecību e-iespējas personām, kas jaunākas par 18 gadu vecumu, ierobežojot šīs pacientu grupas tiesības piekļūt veselības informācijas sistēmas datiem. Jāņem vērā, ka, piemēram, darba tiesībās un pacienta tiesībās personas daļēja rīcībspēja iestājas agrāk nekā tikai 18 gados, bet personas apliecību e-iespējas, kas būtu pielietojamas arī minētajās sfērās, piemēram, jaunietim 16 gadu vecumā, šobrīd pieejamas tikai no 18 gadu vecuma.1. Personu apliecinošu dokumentu aizsardzība pret viltošanu to dzīvescikla laikā samazinās, tāpēc, lai mazinātu tos riskus, kas saistās ar viltotu dokumentu izmantošanu, personu apliecinošu dokumentu paraugs periodiski ir jāuzlabo, mainot dizainu un ieviešot jaunākas paaudzes aizsarglīdzekļus. Pašreizējā parauga pases tika uzsākts izsniegt 2007.gada 20.novembrī, un rekomendējamais laiks viena parauga dokumentu izsniegšanai ir 5 – 7 gadi, tāpēc jau 2012.gadā Pārvalde uzsākta darbu pie jauna parauga pasu ieviešanas.

Jaunā parauga pases arī nodrošinās Eiropas Komisijas 2013.gada 30.septembra īstenošanas lēmuma C(2013) 6181, ar ko groza Komisijas Lēmumu C (2006) 2909 (galīgā redakcija), ar kuru nosaka tehniskās specifikācijas drošības elementu un biometrijas standartiem dalībvalstu izdotās pasēs un ceļošanas dokumentos, un Komisijas Lēmumu C (2008) 8657, ar kuru izveido sertifikātu politiku, kā prasīts tehniskajās specifikācijas drošības elementu un biometrijas standartiem dalībvalstu izdotās pasēs un ceļošanas dokumentos, un atjaunina normatīvos atsauces dokumentus, izpildi. Tas paredz, ka dalībvalstīm ir jānodrošina, ka visi elektroniskie mašīnlasāmie ceļošanas dokumenti, kas izsniegti pēc 2014.gada 31.decembra, atbalsta jaunu bezkontakta mikroshēmā iekļauto elektronisko datu aizsardzības mehānismu (“Papildinātā pieejas kontrole”) ar precizētām funkcionālajām un nefunkcionālajām (drošības) prasībām, un ir sertificēti atbilstoši lēmumā minētajam jaunākajam aizsardzības profilam (Kopējo kritēriju aizsardzības profils mašīnlasāmam ceļošanas dokumentam ar „ICAO lietojumu”, papildinātā piekļuves kontrole ar PACE, BSI-CC-PP-0056-V2-2012).1. Ir plānots uzsākt jauna parauga nepilsoņu pasu, bezvalstnieku, bēgļu un personu, kurām piešķirts alternatīvais statuss, ceļošanas dokumentu izsniegšana, bet šo pasu paraugus nosaka Ministru kabinets, ar Noteikumu 3., 4., 5. un 6.pielikumu.

Projekts izstrādāts ar mērķi risināt iepriekšminētos jautājumus. Tālāk – detalizētāks Projekta apraksts.Noteikumu 11.punkts ir precizēts attiecībā uz personas apliecībā iestrādātajā datu nesējā – kontakta mikroshēmā iekļauto informāciju un paredz, ka Noteikumu 11.punkta apakšpunktos noteiktā informācija tiek iekļauta personas apliecībā, kas tiek izsniegta personai no 14 gadu vecuma, tādejādi paplašinot to personu loku, kam ir pieejamas personas apliecību e-iespējas. 14 gadu vecuma slieksnis noteikts, jo saskaņā ar Personu apliecinošu dokumentu likumu (10.panta 2.daļa) persona, kura sasniegusi 14 gadu vecumu, personu apliecinošu dokumentu saņem personiski, kā arī tāpēc, ka no 14 gadu vecuma personai iestājas daļēja rīcībspēja, piemēram, darba tiesības un pacienta tiesībās. Pretēji šobrīd spēkā esošajam tiesiskajam regulējumam, personas iespēja elektroniski parakstīt dokumentu un apliecināt savu identitāti internetā (autentificēties) nav obligāti jāsaista ar personas pilnu rīcībspēju vai spēju stāties visa veida tiesiskajās attiecības, ievērojot analoģiju ar spēju fiziski parakstīt dokumentu, kas sastādīts uz papīra, kā arī spēju uzrādīt personu apliecinošu dokumentu, kam šobrīd nav tāda veida ierobežojumu kā atbilstošajām darbībām kibertelpā. Personas rīcībspējas pārbaudei gan vienā, gan otrā gadījumā jābūt atsevišķam solim, kas ir atkarīgs no sniegtā pakalpojuma konteksta un prasībām pret pakalpojuma subjektu konkrētajā tiesību nozarē. Projektā noteikts, ka mikroshēmā tiek iekļauti dati elektroniskā paraksta radīšanai un pārbaudei un dati elektroniskai identitātes apliecināšanai un pārbaudei. Pašlaik Noteikumu 11.punktā lietotie termini „privātā atslēga” un „publiskā atslēga” ir tehniski termini (kriptogrāfijā) un šobrīd neatbilst Elektronisko dokumentu likumā lietotajiem terminiem. Projekts paredz Noteikumu 12.punktu izteikt precizētā redakcijā vienlaicīgi šo punktu papildinot ar nosacījumu, ka šo elektronisko pakalpojumu nodrošina Pilsonības un migrācijas lietu pārvalde un šis elektroniskais pakalpojums ir pieejams, apliecinot identitāti ar personas apliecības kontakta mikroshēmā iekļautu derīgu un aktivizētu autentifikācijas sertifikātu.Projekts paredz Noteikumu 32.punktu izteikt jaunā redakcijā, vienkāršojot administratīvo procedūru attiecībā uz personas apliecības saņemšanu, kā arī samazinot administratīvo slogu, lai veicinātu personas apliecībā iekļauto sertifikātu aktivizēšanas īpatsvara paaugstināšanu. Tāpat kā līdz šim datu apmaiņa starp Pilsonības un migrācijas lietu pārvaldi un VAS “Latvijas Valsts radio un televīzijas centru” notiks pilnībā elektroniski, izmantojot drošu sakaru kanālu. Nododamo datu apjoms un personas piekrišana datu apstrādei noteikta Noteikumu 32.5.punktā. Iesnieguma noformēšanas laikā klientu pakalpošanas speciālists informē personu par tiesību aktos personu apliecinošu dokumentu, fizisko personu elektroniskās identifikācijas un uzticamības pakalpojumu jomās paredzētajiem sertifikātu turētāja (subjekta) pienākumiem un atbildību.Projekts paredz izteikt Noteikumu 35.punktu jaunā redakcijā, nosakot darbības, kas veicamas personas apliecības zuduma gadījumā, ja personas apliecībā ir iekļauti sertifikāti.Projekts precizē Noteikumu 42.punktu attiecībā uz PIN1, PIN2 un PUK nogādāšanas veidu personai, paredzot, ka PIN1, PIN2 un PUK “aizklātā veidā izsniedz vai nogādā” personai. Termins “aizklātā veidā” nozīmē, ka tiek izmantota slēgta aploksne, kas tiek personalizēta tādā veidā, kas neļauj noskaidrot aploksnē iekļauto informāciju, nesabojājot aploksni vai drošības ziņā ekvivalents vai augstākas drošības risinājums, kas atbilsts tiesību aktos un standartos fizisko personu elektroniskās identifikācijas un uzticamības pakalpojumu jomās paredzētajām prasībām. Minētais risinājums ir uzticama sertifikācijas pakalpojumu sniedzēja ikgadējās drošības audita objekts.Projekts papildināts ar 42¹.punktu, kas nosaka, ka Personai, kura saņem personas apliecību ar kontakta mikroshēmā iekļautiem sertifikātiem, centrs nodrošina 120 elektronisko dokumentu iezīmēšanu ar laika zīmogu tiešsaistes režīmā bez maksas. Iepriekš šī norma bija iekļauta Noteikumu 12.pielikumā, kas Projektā ir svītrots.Projekts precizē Noteikumu 45.punktu attiecībā uz informāciju, kas iekļaujama personas iesniegumā personas apliecības izsniegšanai, ja persona neatsakās no personas apliecībā iekļauto sertifikātu aktivizēšanas.Projekts izsaka Noteikumu 46.punktu jaunā redakcijā, kas regulē personas tiesības atteikties no sertifikātu aktivizēšanas, kā arī pieprasīt sertifikātu statusa maiņu personas apliecības dzīves laikā. Papildus tiek paredzēta iespēja, ka sertifikātu pirmreizēju aktivizēšanu vai darbības atjaunošanu var veikt arī centrā vai pie pakalpojumu sniedzēja, ar kuru pārvalde un centrs noslēdzis trīspusēju līgumu par sertifikātu pirmreizējas aktivizēšanas un darbības atjaunošanas pakalpojumu sniegšanu.Atbilstoši Valsts kontroles ieteikumiem, projektā paredzēts samazināt glabāšanas termiņu pārvaldes rīcībā esošiem nederīgiem personu apliecinošiem dokumentiem par 6 mēnešiem.Projekts izsaka 3., 4., 5. un 6.pielikumu jaunā redakcijā, nosakot jaunā parauga pasu saturus un paraugus. Nepilsoņa pases datu lapā saskaņā ar Starptautiskās Civilās aviācijas organizācijas (ICAO) noteikto ir iekļauta ailīte „Pilsonība”, kurā paredzēts ierakstīt „XXX”, kas nozīmē, ka personai nav nevienas valsts pilsonības. Projekts paredz svītrot noteikumu 12.pielikumu, jo atbilstoši grozījumiem Elektronisko dokumentu likumā, kas stājās spēkā 2015.gada 2.aprīlī, ja kvalificēts sertifikāts tiek iekļauts personas apliecībā, uzticams sertifikācijas pakalpojumu sniedzējs neslēdz līgumu ar parakstītāju par sertifikācijas pakalpojumu sniegšanu. |
| 3. | Projekta izstrādē iesaistītās institūcijas | Pilsonības un migrācijas lietu pārvalde.Iekšlietu ministrija.Satiksmes ministrija – saistībā ar normām par personas apliecībā iekļaujamo informāciju elektroniskā formā, kas nepieciešama personas apliecības turētāja elektroniskai identitātes pārbaudei, kā arī droša elektroniskā paraksta radīšanai. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kas vēlas saņemt personas apliecības saskaņā ar 2012.gada un 2013.gada statistiku un prognozēm 2015.gadam un turpmākajiem gadiem - aptuveni 250 tūkstoši personu gadā.Ārzemnieki, kas saņem uzturēšanās atļaujas – 29 tūkstoši gadā. |
| 2. | Tiesiskā regulējuma ietekme uz tautsaimniecību un administratīvo slogu | Administratīvā procedūra attiecībā uz personas apliecības saņemšanu tiek vienkāršota, kā arī samazināts administratīvo slogs attiecībā uz klientiem un iestādēm. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Publikācija iestādes mājas lapā. |
| 2. | Sabiedrības līdzdalība projekta izstrādē | Projekts šo jomu neskar.  |
| 3. | Sabiedrības līdzdalības rezultāti | Komentāri par projektu nav saņemti |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pilsonības un migrācijas lietu pārvalde, Latvijas Republikas pārstāvniecības ārvalstīs, Latvijas Valsts radio un televīzijas centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav |

Anotācijas III, IV, V sadaļa – tiesību akta projekts šo jomu neskar.

Iekšlietu ministrs R. Kozlovskis

Vīza:

Valsts sekretāre I. Pētersone-Godmane

07.05.2015.

1601

Dz.Peneze, 67219521

dzintra.peneze@pmlp.gov.lv